Budapest Főváros XIV. Kerület Zugló
Polgármestere

[bookmark: _GoBack]Szám: 123-137/2023
Nyilvános ülésen tárgyalandó!
Az érintett kérésére zárt ülés tartandó!


Napirend száma: ……………

Képviselő-testület
2023. február 23-i ülésére


Tisztelt Képviselő-testület!


Tárgy:
Személyi kérdések


I. Előzmények

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdése értelmében „a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.”

Az Mötv. 58. §-a szerint
„(1) A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.”

[bookmark: _Hlk117521067]Budapest Főváros XIV. Kerület Zugló Önkormányzata Képviselő-testülete 15/2019. (XI. 7.) önkormányzati rendelete a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról (a továbbiakban: SZMSZ) jelenleg akként rendelkezik, hogy a Városfejlesztési Bizottság képviselő tagjainak száma 4, nem képviselő tagjainak száma 3:

„14. § Állandó bizottságok:
a) a Városfejlesztési Bizottság, képviselő tagjainak a száma: négy, összesen: hét.”


II. Vélemények

Vida Attila önkormányzati képviselő, tanácsnok bizottsági tagcserét kezdeményezett a Városfejlesztési Bizottság tagjait illetően, miután március hónaptól a lakásgazdálkodást érintő, eddig a Népjóléti Bizottság jogkörébe tartozó előterjesztések áttelepítésre kerülnek a Városfejlesztési Bizottsághoz. Lakhatási feladatok felügyeletét ellátó tanácsnokként fontosnak tartja a Városfejlesztési Bizottság munkájának segítését. 


/Az érintettek előzetesen hozzájárultak a nyílt ülés tartásához./


[bookmark: _Hlk82505372]Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.



IV. Döntési javaslatok:

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1-2. mellékletét képező határozati javaslatokat.


A határozathozatal a Magyarország helyi önkormányzatairól szóló 2011. évi CLXXXIX. törvény 50.§ alapján minősített szótöbbséget igényel. 


Budapest, 2023. február 6.





Horváth Csaba
polgármester




Mellékletek:

1. sz. melléklet:	határozati javaslat
2. sz. melléklet:	határozati javaslat







1. melléklet 123-137/2023. előterjesztéshez



1. számú
Határozati javaslat
Budapest Főváros XIV. Kerület Zugló Önkormányzata Képviselő-testülete
…/2023. (II. 23.) önkormányzati határozata

Városfejlesztési Bizottság tagja tagsági viszonya megszűnésének megállapításáról


Budapest Főváros XIV. Kerület Zugló Önkormányzata Képviselő-testülete 2023. február 28-tól visszahívja Tóth Attilát a Városfejlesztési Bizottságból. 
 
Határidő: 2023. február 23.
Felelős: Horváth Csaba polgármester (Jegyzői Kabinet útján)
































2. melléklet 123-137/2023. előterjesztéshez


2. számú
Határozati javaslat
Budapest Főváros XIV. Kerület Zugló Önkormányzata Képviselő-testülete
…/2023. (II. 23.) önkormányzati határozata

a Városfejlesztési Bizottság tagjának megválasztásáról

Budapest Főváros XIV. Kerület Zugló Önkormányzata Képviselő-testülete úgy dönt, hogy 2023. március 1. napjától a Városfejlesztési Bizottság tagjának megválasztja Vida Attilát. 


Határidő: 2023. március 1. napjától
Felelős: Horváth Csaba polgármester (Jegyzői Kabinet útján)

